(૧૮) ઝેર તો પીધાં છે જાણી જાણી ઝેર તો પીધા છે જાણી જાણી મેવાડના રાણા, ઝેર તો પીધા છે જાણી જાણી  નથી  રે  પીધાં  અણજાણી રે મેવાડના રાણા, ઝેર તો પીધા છે જાણી જાણી  કોયલ ને કાગ રાણા, એક જ વરણાં રે કડવી લાગે છે કાગવાણી રે, મેવાડના રાણા, ઝેર તો પીધાં છે જાણી જાણી  ઝેરના કટોરા જ્યારે રાણાજી મોકલે રે તેનાં બનાવ્યાં દૂધ પાણી રે, મેવાડના રાણા, ઝેર તો પીધાં છે જાણી જાણી  સંતો છે માતા રાણા, સંતો છે પિતા રે સંતોની સંગે હું લોભાણી રે, મેવાડના રાણા, ઝેર તો પીધાં છે જાણી જાણી  સાધુડાના સંગ મીરાં છોડી દો તમને બનાવું રાજરાણી રે, મેવાડના રાણા, ઝેર તો પીધાં છે જાણી જાણી  સાધુડાનો સંગ રાણા નહિ છૂટે અમથી રે જનમોજનમની બંધાણી રે, મેવાડના રાણા, ઝેર તો પીધાં છે જાણી જાણી  મીરાં કહે પ્રભુ ગિરધર નાગર તમને ભજીને હું વેચાણી રે, મેવાડના રાણા, ઝેર તો પીધાં છે જાણી જાણી  - મીરાંબાઈ ક્લીક કરો અને સાંભળોઃ